Сараның аҙағында сәхнәгә Сибай концерт-театр берләшмәһе артистары күтәрелеүе булды, сәхнә ҡабат тоҡандымы ни! Халыҡ йырҙары, бөркөт осошло бейеүҙәр, ялҡынлы шиғырҙар Ырымбур халҡының күңеленә хуш килде: социаль селтәрҙәрҙә, телефондан шылтыратып, Башҡортостанына рәхмәтен белдерҙе халыҡ! Байрам рухы таралыуы бик шәп, шул уҡ ваҡытта милләттәштәр алдында, бигерәк тә Ырымбур ҡоролтайы алдында ҙур бурыс тора: Башҡортостан авто­но­мияһының 100 йыллығы билдәләнгән йылда төбәк шәхестәренең исемдәрен хөрмәт­ләп саралар уҙғарыу, мәңге­ләштереү, башҡорт телен уҡытыу мәсьәләһен хәстәрләү маҡсатынан Бөтә Рәсәй башҡорт теле уҡытыусылары съезына әҙерләнеү, нигеҙле тәҡдимдәр еткереү.